**Prezidentning 29.04.2022 yildagi “Ijtimoiy himoyaga muhtoj aholi qatlamlarini moddiy qo‘llab-quvvatlashga doir qo‘shimcha chora-tadbirlar to‘g‘risida”gi** [**Farmoni**](https://uza.uz/uz/posts/izhtimoiy-himoyaga-muhtozh-aholi-qatlamlarini-moddiy-qollab-quvvatlashga-doir-qoshimcha-chora-tadbirlar-togrisida_368859) **qabul qilindi.**

2022 yil 1 maydan boshlab yoshga doir, nogironlik va boquvchisini yo‘qotganlik pensiyalari miqdori 12 foizga oshiriladi.

Shuningdek, hujjat bilan 2022 yil 1 maydan boshlab O‘zbekiston Respublikasi hududida quyidagilar belgilandi:

* pensiyani hisoblashning bazaviy miqdori – oyiga 324 000 so‘m;
* yoshga doir eng kam pensiya miqdori – oyiga 633 000 so‘m;
* nogironlik pensiyalari, jumladan, ish staji to‘liq bo‘lmagan chog‘dagi nogironlik pensiyasining eng kam miqdori – oyiga 698 000 so‘m;
* mehnatga layoqatsiz fuqarolarga beriladigan nogironlik nafaqasi va bolalikdan nogironligi bo‘lgan shaxslarga beriladigan nafaqa miqdori – oyiga 698 000 so‘m;
* 1941-1945 yillardagi urush oqibatida nogiron bo‘lgan shaxslar va uning qatnashchilari, shuningdek, fashistlar konslagerlarining voyaga yetmagan sobiq mahbuslari va Leningrad shahri qamal qilingan davrda ishlagan shaxslarning eng kam pensiya miqdori ustamalarni inobatga olgan holda – oyiga 3 080 000 so‘m;
* belgilangan yoshga doir eng kam pensiya miqdoridan (633 000 so‘mdan)– oyiga 698 000 so‘m;
* zarur ish stajiga ega bo‘lmagan keksa yoshdagi fuqarolarga beriladigan nafaqa miqdori – oyiga 500 000 so‘m;
* ish staji to‘liq bo‘lmagan chog‘dagi yoshga doir pensiyaning eng kam miqdori qo‘shimcha to‘lovni hisobga olgan holda – oyiga 500 000 so‘m;
* boquvchisini yo‘qotganlik nafaqasi oluvchilarning bir nafar mehnatga qobiliyatsiz oila a’zosi uchun nafaqa miqdori – oyiga 500 000 so‘m va keyingi har bir mehnatga qobiliyatsiz oila a’zosi uchun – 185 000 so‘mdan qo‘shiladi;
* boquvchisini yo‘qotganlik pensiyasi oluvchilarning bir nafar mehnatga qobiliyatsiz oila a’zosi uchun pensiyaning eng kam miqdori – oyiga 500 000 so‘m va keyingi har bir mehnatga qobiliyatsiz oila a’zosi uchun amaldagi tartibga muvofiq pensiya to‘lanadi.

“Ijtimoiy himoya yagona reestri” axborot tizimi orqali 2022 yil 1 aprelga qadar nafaqa va moddiy yordam tayinlash uchun ma’lumotlarning xato taqdim etilishi, kiritilishi va texnik sabablar tufayli fuqarolarga ortiqcha to‘langan summalar hisobdan chiqariladi.

 <https://lex.uz/ru/docs/-5989741>